چين ويلي په پينځه کاله کې يې ۱۳زره ترهګر نيولي دي
چين ويلي په تېر پينځه کاله موده کې يې په سينکيانګ صوبه کې د ۱۳ زره پورې ترهګر نيولي دي.
د چين حکومت په سنکيانګ کې د تندروۍ د ختمولو په اړوند د خپلې لانجمنې پاليسي دفاع کړې ده. په چين نيوکې کيږي چې په سينکيانګ کې يې بندي مرکزونه جوړ کړي او د ملګرو ملتونو پوهاند هم ورته بنديوان مرکزونه وايي. د راپورونو ترمخه په دغو مرکزونو کې د ايغور مسلمانانو د لس لاکه خلکو نه زيات بنديوان کړی شوي دي. خو چين وايي دا پېشه ورانه او د روزنې مرکزونه دي. چين په خپل تازه رپوټ کې ويلي په سنکيانګ کې د کال ۲۰۱۴م راهسې ۱۵۸۸ ترهګر تنظيمونه ختم کړی شوي او ۱۳ زره ترهګر نيول شوي دي. د دې ترڅنګ ۳۰ زره کسانو ته د قانون په سرغړونه د سزا ورکولو ويل شوي دي. خو د رويټرز ترمخه د ايغور د مسلمانانو تنظيم (ورلډ ايغور کانګرس) د چين تازه رپوټ د حقیقت نه لرې بللی دی. ايغور تنظيم ویلي ايغورو ته د ترهګرۍ جواز جوړول کيږي او چقول کيږي او د تندروۍ د مخنيوي په ترڅ کې د دوي د عقيدې ختمولو ګامونه اخيستل کيږي. تېره اوونۍ د امریکا د بهرنیو چارو محکمې په ټوله نړۍ کې د بشري حقونو د وضعيت په اړوند خپل رپوټ کې ويلي ؤ د بيجينګ حکومت په سینکیانګ کې د ایغور مسلمانانو د نیولو کمپاین نور ګړندی کړی دی. د رپوټ ترمخه چينايي چارواکو د دوه ميلینو پورې ایغور، قزاق او نور مسلمانان نیولي او کېمپونو ته یې لېږلي چرته چې د دوي د مذهبي پېژندګلو د ختمولو هڅې کيږي. امریکا ويلي چین د بشري حقونو سرغړونه کړې ده خو چین وايي په سنکیانګ کې د سخت دریځۍ او بدامنۍ له امله دغه ډول ګامونه اخلي.